section_heading: Povijest
paragraph_text: Prvi album Without Control snimali su od rujna 2017. godine do lipnja 2018. godine, objavili su ga koncem 2018. pod etiketom Miner Recordings. Na albumu su 4 skladbe na hrvatskome i 6 na engleskome. Glazbu i tekst svih pjesama supotpisuju svi članovi, na skladbama Za bolje sutra, Love i San gostuje na klavijaturama Ivan Rogošić. U studiju Gorana Kovača u Splitu su snimili vokale, gitare, bas i klavijature, a bubnjeve u splitskom studiju Propeler Jana Pele Ivelića. Luka Vidoš dizajnirao je omot i knjižicu albuma, članove je fotografirao za album Andrija Jurčević.